19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 176 της 17/20 Μαρτ. 1967 (ΦΕΚ Α΄35) Περί καθορισμού των λεπτομερειών εφαρμογής διατάξεων, περί απομακρύνσεως και αποζημιώσεως πλεοναζόντων λεμβούχων. Για την κατάργηση του πόρου υπέρ των απομακρυνθέντων από την Υπηρεσία Λεμβούχων, βλ. παρ. 32 άρθρ. 34 Νόμ. 2873/28-28 Δεκ. 2000 (ΦΕΚ Α΄285) Τόμ. 25 σελ. 106,26. Έχοντες υπ’ όψιν τας διατάξεις του άρθρ. 32 του Ν.Δ.4544/1966 «περί διατάξεων αφορωσών το εργατοτεχνικόν προσωπικόν του ΟΛΠ και άλλων τινών διατάξεων» και την υπ’ αριθ. 105/1967 γνωμοδότησιν του Συμβουλίου Επικρατείας, προτάσει των Ημετέρων επί των Δημοσίων Έργων και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Οι εκ της εφαρμογής των διατάξεων των άρθρ. 30 έως και 32 του Ν.Δ.4544/1966 απομακρυνόμενοι λεμβούχοι, ίνα δικαιωθώσι του υπό των διατάξεων του άρθρ. 31 αυτού προβλεπομένου εφ’ άπαξ βοηθήματος δέον όπως πληρώσι τας κάτωθι προϋποθέσεις: α)Άδειαν λεμβούχου της οικείας Λιμενικής Αρχής. β)Να μη ώσιν αποδεδειγμένως εύποροι. γ)Να ήσκουν προσωπικώς και αποκλειστικώς το επάγγελμα τούτο τουλάχιστον επί μίαν πενταετίαν. δ)Να έχωσι συμπληρώσει το 23ον έτος της ηλικίας των. ε)Να έχωσιν εκπληρώσει τας στρατιωτικάς των υποχρεώσεις ή να έχωσι νομίμως απαλλαγή τούτων. στ)Να μη έχωσι καταδικασθή λόγω εγκληματικής ή επανορθωτικής ποινής εις εξάμηνον φυλάκισιν και άνω δια κλοπήν, υπεξαίρεσιν, απάτην, πλαστογραφίαν ή λαθρεμπόριον. ζ)Την βούλησιν των ενδιαφερομένων όπως αποχωρήσωσιν εθελουσίως του επαγγέλματος. Άρθρ.2.-1.Η υπό των διατάξεων της παρ. 2 του άρθρ. 30 του Ν.Δ.4544/1966 Επιτροπή, οσάκις βεβαιωθή ότι εις λιμένα τινά προέκυψε ή θα προκύψη ανεργία, είτε υποαπασχόλησις των λεμβούχων, λόγω παραβολής των πλοίων συνεπεία κατασκευής λιμενικών έργων, είτε εξ οιουδήποτε άλλου λόγου, αποφαίνεται: α)Περί του αριθμού των απομακρυνομένων ως πλεοναζόντων λεμβούχων και συγκεκριμένως περί εκείνων εις τους οποίους  θ’ απαγορευθή η περαιτέρω άσκησις του  επαγγέλματος του λεμβούχου ή του  αποσκευοφορέως. Η τοιαύτη επιλογή θα γίνη μεταξύ των λεμβούχων εκείνων οίτινες κρίνονται λόγω ήθους ικανότητος και ηλικίας ως ολιγώτερον κατάλληλοι δια την άσκησιν του επαγγέλματος του λεμβούχου και β)περί του αριθμού των διατηρουμένων λεμβούχων, προτιμωμένων εκείνων οίτινες κατά κύριον λόγον ασκούν το λεμβουχικόν επάγγελμα και οίτινες εις το μέλλον θ’ ασκώσι πλην των καθαρώς λεμβουχικών εργασιών και την εργασίαν αποσκευοφορέων προς εξυπηρέτησιν των επιβατικών πλοίων, εφ’ όσον επιτρέπουσι τούτο αι κατά Λιμένα υφιστάμεναι τοπικαί συνθήκαι κατά την προς τούτο κρίσιν της Επιτροπής. 2.Αι εργασίαι της ως άνω Επιτροπής δέον όπως συμπληρωθώσι δι’ έκαστον λιμένα εντός προθεσμίας ενός έτους από της περατώσεως του έργου ή της πιστοποιήσεως του οιουδήποτε άλλου λόγου, εξ ου προέκυψε η ανεργία ή η υποαπασχόλησις των λεμβούχων, η δε καταβολή του σχετικού βοηθήματος θέλει ενεργηθή εντός προθεσμίας δύο ετών από της συμπληρώσεως των εργασιών της επιβολής των αποζημιωθησομένων λεμβούχων. Άρθρ.3.-1.Προς εξακρίβωσιν των στοιχείων των απαιτουμένων προς απόληψιν του υπό του άρθρ. 31 του Ν.Δ.4544/1966 προβλεπομένου εφ’ άπαξ βοηθήματος, η ανωτέρω Επιτροπή θα ζητήση την δι’ επισήμων εγγράφων απόδειξιν των εν άρθρ. 1 του παρόντος προϋποθέσεων. Τα έγγραφα ταύτα θα υποβάλλωνται δι’ αιτήσεως του λεμβούχου κατ’ ευθείαν εις το Λιμενικόν Ταμείον (δια την Επιτροπήν αποζημιώσεως λεμβούχων) εντός προθεσμίας εξ μηνών από της προσκλήσεως της Επιτροπής προς απόδειξιν υπό των ενδιαφερομένων των εν άρθρ. 1 του παρόντος προϋποθέσεων. Ελλείψει τοιούτων επισήμων εγγράφων δύναται να καλή μάρτυρας και να επιβάλη όρκον προς απόδειξιν τούτων. Οι καλούμενοι ως μάρτυρες υπέχουσιν υποχρέωσιν μαρτυρίας κατά τας διατάξεις της ποινικής δικονομίας. 2.Η Επιτροπή θα συνεδριάζη εν τω καταστήματι του Λιμενικού Ταμείου, χρέη δε γραμματέως θα εκτελή κατώτερος υπάλληλος του Ταμείου τούτου. 3.Η Επιτροπή θα καταρτίση ονομαστικούς πίνακας εις τριπλούν: α)Των απομακρυνομένων λεμβούχων και β)των διατηρουμένων λεμβούχων, συντασσομένου προς τούτο σχετικού πρακτικού, όπερ θα υπογραφή παρά πάντων των μελών. Το εν αντίγραφον του πρακτικού θα υποβάλλεται εις το Υπουργείον Δημοσίων Έργων, το έτερον εις ΥΕΝ και το τρίτον ομού μετά των δικαιολογητικών θα παραμένη εις το αρχείον της Επιτροπής. (Αντί για τη σελ. 240,03(γ) Σελ. 240,03(δ) Τεύχος 1370 Σελ. 89 Λιμενικά Ταμεία - Λιμενικά Έργα 20.Δ.β.19 4.Αι αποφάσεις της ως άνω Επιτροπής θα κοινοποιώνται εις τους ενδιαφερομένους μερίμνη της Λιμενικής Αρχής και θα τοιχοκολλώνται έξωθι του καταστήματος του Λιμενικού Ταμείου. 5.Η σειρά αποζημιώσεως των εξερχομένων θα καθορίζεται δια κληρώσεως. 6.Εις τας κοινοποιουμένας αποφάσεις θα τάσσεται 20ήμερος προθεσμία εις τους ενδιαφερομένους από της κοινοποιήσεώς των προς άσκησιν εφέσεως, ενώπιον της προβλεπομένης υπό της παρ. 6 του άρθρ. 30 του Ν.Δ.4544/1966 τριμελούς Επιτροπής. Η έφεσις  θα κατατίθεται εις την  Επιτροπήν  παρά  τω  Λι μενικώ Ταμείω, ήτις θα διαβιβάζη ταύτην εις το Υπουργείον Δημοσίων Έργων δια την ως άνω Επιτροπήν. Αι αποφάσεις της Επιτροπής ταύτης είναι υποχρεωτικαί και τελεσίδικοι. Άρθρ.4.-Το ποσόν, όπερ θα λάβη έκαστος των απομακρυνομένων λεμβούχων καθορίζεται ως κάτωθι: 1)Δια τα Λιμενικά Ταμεία, εις α τα κατά το προηγούμενον οικονομικόν έτος της καταβολής του βοηθήματος έσοδα αυτών ανήλθον μέχρι του ποσού των 500.000 δραχμών εις δραχ. 700 δι’ έκαστον έτος ασκήσεως του επαγγέλματος και μέχρι 40 έτη συνολικής εργασίας. 2)Δια τα Λιμενικά Ταμεία, εις α τα κατά το προηγούμενον οικονομικόν έτος της καταβολής του βοηθήματος έσοδα αυτών ανήλθον από του ποσού των 500.001 έως το ποσού των 1.000.000 δραχ. εις δραχ. 900 δι’ έκαστον έτος ασκήσεως του επαγγέλματος και μέχρι 40 έτη συνολικής εργασίας. 3)Δια τα Λιμενικά Ταμεία εις α τα κατά το προηγούμενον οικονομικόν έτος της καταβολής του βοηθήματος έσοδα αυτών ανήλθον από του ποσού των 1.000.001 έως του ποσού των 3.000.000 δραχμών εις δραχ. 1.200 δι’ έκαστον έτος ασκήσεως του επαγγέλματος και μέχρι 40 έτη συνολικής εργασίας. 4)Δια τα Λιμενικά Ταμεία, εις α τα κατά το προηγούμενον οικονομικόν έτος της καταβολής του βοηθήματος έσοδα αυτών ανήλθον άνω των 3.000.000 δραχμών, εις δραχ. 1.500 δι’ έκαστον έτος ασκήσεως του επαγγέλματος και μέχρι 40 έτη συνολικής εργασίας. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 240,04(δ) Τεύχος 1370 Σελ. 90 20.Δ.β.19 Λιμενικά Ταμεία - Λιμενικά Έργα